Iroq Mudofaa vazirligi IShIDning xudkush terrorchilarni tayyorlash bo‘limiga mas’ul bo‘lgan qo‘mondon halok bo‘lgani haqida ma’lum qildi. "Iroq IIVning razvedka guruhi IShID qo‘mondonlaridan biri, Muhammad Abd Manaf ar-Rauining Abu-Kamol shahridagi ash-Shifo shifoxonasida jon bergani haqida ma’lum qiladi. U 7 yanvar kuni o‘tkazilgan harbiy amaliyot vaqtida og‘ir tan jarohatlari olgandi. Uning o‘limi 13 yanvar kuni qayd etildi. U Bag‘dodda teraktlar amalga oshirish maqsadida terrorchi-xudkushlarni tayyorlashga mas’ul bo‘lgan. Bu jangari Ar-Ramadida ham bir necha teraktlar tashkil etgandi", deyiladi xabarda. Qayd etilishicha, bu jangari xalqaro qidiruvda bo‘lgan.